ดิฉันฉีดยาคุมกำเนิด แบบ3เดือนฉีดครั้งนึง มาประมาณ5ปีแล้วค่ะ ตอนนีไม่มีประจำเดือนมานานแล้วค่ะ อยากทราบว่าถ้าฉีดยาคุมต่อไปอีกปี2ปีจะมีปัญหาอะไรตามมารึเปล่าค่ะ และฉีดยาคุมอันนี้มันอยู่ได้ถึงกี่ปีค่ะ
สวัสดีค่ะ เฉย เฉย,การฉีดยาคุมกำเนิดชนิดที่ฉีดทุก 3 เดือนนั้น เมื่อฉีดต่อเนื่องไปนานๆ มักทำให้ประจำเดือนขาดหายไป ซึ่งเป็นผลจากการที่เยื่อบุโพรงลูกฝ่อบางลงจากผลของฮอร์โมน ซึ่งไม่ได้อันตรายแต่อย่างใด เมื่อหยุดฉีด เยื่อบุโพรงลูกก็จะกลับมาเป็นปกติ และประจำเดือนก็จะกลับมาเป็นปกติแต่อาจใช้เวลาซักระยะ ซึ่งโดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้อย่างไรก็ตาม หากฉีดยาคุมกำเนิดนานหลายปี มีรายงานว่าอาจเสี่ยงต่อการเกิดภาวะกระดูกบางได้ แต่บางการศึกษาก็ไม่พบความแตกต่างระหว่างผู้ที่ไม่ได้ฉีด ดังนั้น แนะนำว่า หากไม่ต้องการคุมกำเนิดแล้ว ก็ควรหยุดฉีดยาคุมกำเนิดค่ะ